ai4bharat/Pralekha huggingface dataset:
प्रधान वैज्ञानिक सल्लागार कार्यालय, भारत सरकार
केंद्र सरकारच्या प्रधान वैज्ञानिक सल्लागार कार्यालयाने "संसर्ग थांबवा, महामारीवर मात करा - SARS-CoV-2 विषाणूचा प्रसार रोखण्यासाठी मास्क, सामाजिक अंतर, स्वच्छता आणि वायुवीजन " याबाबत मार्गदर्शक सूचना जारी केल्या
केंद्र सरकारच्या प्रधान वैज्ञानिक सल्लागार कार्यालयाने "संसर्ग थांबवा, महामारीवर मात करा - SARS-CoV-2 विषाणूचा प्रसार रोखण्यासाठी मास्क, सामाजिक अंतर, स्वच्छता आणि वायुवीजन " ही सोपी मार्गदर्शक तत्वे जारी केली आहेत. देशात महामारी वाढत असल्याच्या पार्श्वभूमीवर आपण पुन्हा एकदा हे लक्षात ठेवण्याची गरज आहे की साधी साधने आणि पद्धतींमुळे SARS-CoV-2 विषाणूचा प्रसार कमी होऊ शकतो.
हवेशीर नसलेल्या घरे, कार्यालयांमध्ये संक्रमित हवेचा विषाणूजन्य भार कमी करण्यासाठी उत्तम वायुविजन असलेली जागा महत्वाची भूमिका बजावते असे या सूचनेत अधोरेखित केले आहे. वायुवीजनमुळे एका बाधित व्यक्तीकडून दुसरा संक्रमित होण्याचा धोका कमी होतो.
ज्याप्रमाणे खिडक्या आणि दारे उघडल्यावर आणि एक्झॉस्ट प्रणालीचा वापर करून हवेतला वास नाहीसा करता येऊ शकतो , त्याप्रमाणे बाहेरच्या दिशेने हवेच्या प्रवाहासह वायुविजनची व्यवस्था केल्यास हवेत साचलेल्या विषाणूचे प्रमाण कमी होते ज्यामुळे प्रसारणाचा धोका कमी होतो.
वायुविजन हे सामुदायिक संरक्षण आहे जे आपल्याला सर्वांना घरी किंवा कार्यालयात संरक्षण देते. कार्यालये, घरे आणि मोठ्या सार्वजनिक जागांमध्ये बाहेरची हवा आत येऊ देण्याचा सल्ला दिला जातो. या जागांमधील वायुवीजन सुधारण्याच्या उपाययोजना शहरी आणि ग्रामीण भागात , झोपड्या, घरे, कार्यालये आणि मोठ्या इमारतींच्या ठिकाणी तातडीने आणि प्राधान्याने केल्या पाहिजेत अशी शिफारस करण्यात आली आहे. पंखे , उघड्या खिडक्या आणि दारे, अगदी थोड्याशा उघड्या खिडक्यामुळे यामुळे बाहेरची हवा आत येऊ शकते आणि आतल्या हवेचा दर्जा सुधारू शकतो . क्रॉस वेंटिलेशन आणि एक्झॉस्ट फॅन्सचा वापर रोगाचा प्रसार कमी करण्यास फायदेशीर ठरेल.
मध्यवर्ती वातानुकूलन यंत्रणा असलेल्या इमारतींमध्ये एअर फिल्टरेशन कार्यक्षमता सुधारणे उपयुक्त ठरते. कार्यालये, सभागृह, शॉपिंग मॉल्स इत्यादींमध्ये गॅबल फॅन सिस्टम आणि रूफ व्हेंटिलेटर्स वापरण्याची शिफारस केली जाते. फिल्टर्सची वारंवार साफसफाई आणि ते बदलण्याची शिफारस केली जाते.
लाळ आणि नाकातून शिंकेद्वारे बाहेर पडणारे संक्रमित व्यक्तीचे थेंब श्वास घेताना अथवा बोलताना ,गाताना , हसताना , खोकताना बाहेर पडल्यामुळे विषाणूचे संक्रमण वाढते. . कोणतीही लक्षणे नसलेली बाधित व्यक्ती देखील विषाणू संक्रमित करते. लक्षणे नसलेले लोक विषाणू पसरवू शकतात. हे ध्यानात ठेऊन लोकांनी मास्क वापरणे चालू ठेवावे, एकावर एक असे दोन मास्क किंवा एन 95 मास्कचा वापर करावा.
SARS-CoV-2 विषाणूची लागण एका व्यक्तीला  झाल्यास पुढे त्याचा गुणाकार होऊ शकतो, होस्ट नसेल तिथे तो टिकू शकत नाही आणि एखाद्या व्यक्तीकडून दुसर्या व्यक्तीकडे विषाणूचे संक्रमण थांबवल्यास या रोगाचा संसर्ग कमी होईल. हे केवळ व्यक्ती, समुदाय, स्थानिक संस्था आणि प्रशासनाच्या सहकार्याने साध्य केले जाऊ शकते. मास्कचा वापर , वायुवीजन, सामाजिक अंतर आणि स्वच्छता यांच्या मदतीने विषाणूविरूद्ध लढाई जिंकली जाऊ शकते.
इंग्रजी मध्ये मार्गदर्शक सूचना पाहण्यासाठी कृपया येथे क्लिक करा
हिंदी मध्ये मार्गदर्शक सूचना पाहण्यासाठी कृपया येथे क्लिक करा
कृषी मंत्रालय
भात पेरणी क्षेत्र 384.05 लाख हेक्टरवर
178.33 लाख हेक्टरमध्ये श्रीअन्न /भरडधान्याची पेरणी
खरीप पिकांच्या पेरणीने 1053 लाख हेक्टरचा टप्पा ओलांडला
कृषी आणि शेतकरी कल्याण विभागाने 25 ऑगस्ट 2023 रोजी खरीप पिकांखालील क्षेत्राच्या व्याप्तीची प्रगती यासंदर्भात माहिती जाहीर केली आहे
क्षेत्रः लाख हेक्टरमध्ये
|
|
अ.क्र.
|
|
पीके
|
|
पेरणी क्षेत्र
|
|
2023
|
|
2022
|
|
1
|
|
धान/भात
|
|
384.05
|
|
367.83
|
|
2
|
|
कडधान्ये
|
|
117.44
|
|
128.07
|
|
अ
|
|
तूर
|
|
42.11
|
|
44.38
|
|
ब
|
|
उडीद
|
|
31.10
|
|
36.08
|
|
क
|
|
मूग
|
|
30.64
|
|
33.34
|
|
ड
|
|
कुळीथ
|
|
0.26
|
|
0.24
|
|
इ
|
|
इतर कडधान्ये
|
|
13.34
|
|
14.04
|
|
3
|
|
श्रीअन्न म्हणजेच भरड धान्य
|
|
178.33
|
|
176.31
|
|
अ
|
|
ज्वारी
|
|
13.84
|
|
14.99
|
|
ब
|
|
बाजरी
|
|
70.00
|
|
69.32
|
|
क
|
|
नाचणी
|
|
7.63
|
|
7.46
|
|
ड
|
|
छोटी भरडधान्य
|
|
4.78
|
|
4.54
|
|
इ
|
|
मका
|
|
82.09
|
|
79.99
|
|
4
|
|
तेलबिया
|
|
188.58
|
|
190.38
|
|
अ
|
|
भुईमूग
|
|
43.27
|
|
44.75
|
|
ब
|
|
सोयाबीन
|
|
124.71
|
|
123.60
|
|
क
|
|
सूर्यफूल
|
|
0.67
|
|
1.89
|
|
ड
|
|
तीळ
|
|
11.80
|
|
12.73
|
|
इ
|
|
कारळे
|
|
0.36
|
|
0.76
|
|
फ
|
|
एरंडेल
|
|
7.67
|
|
6.51
|
|
ग
|
|
अन्य तेलबिया
|
|
0.11
|
|
0.14
|
|
5
|
|
ऊस
|
|
56.06
|
|
55.59
|
|
6
|
|
ताग आणि मेस्टा
|
|
6.56
|
|
6.96
|
|
7
|
|
कापूस
|
|
122.56
|
|
124.82
|
|
एकूण
|
|
1053.59
|
|
1049.96
ग्राहक व्यवहार, अन्न आणि सार्वजनिक पुरवठा मंत्रालय
खरीप विपणन हंगाम 2022-23 मध्ये तांदूळ खरेदी सुरळीतपणे सुरू ; 19 जून 2023 पर्यंत 830 लाख मेट्रिक टन धानाची खरेदी
चालू धान खरेदी हंगामादरम्यान 1.22 कोटींहून अधिक शेतकर्यांकडून हमीभावाने 1,71,000 कोटी रुपयांपेक्षा जास्त रुपयांची खरेदी .
गेल्या वर्षीच्या 2,05,896 कोटी रुपये देयकाच्या तुलनेत या वर्षी गहू आणि धानासाठी किमान हमीभावानुसार एकत्रितपणे 2,26,829 कोटी रुपयांचा लाभ
नवी दिल्ली, 21 जून 2023
खरीप विपणन हंगाम 2022-23 मध्ये भारत सरकारकडून धान खरेदी सुरळीतपणे सुरू आहे. किमान आधारभूत किंमत  अंतर्गत 19.06.2023 पर्यंत केंद्रीय भांडारसाठी 830 लाख मेट्रिक टन  पेक्षा जास्त धानाची खरेदी करण्यात आली आहे. केएमएस 2022-23 च्या चालू असलेल्या तांदूळखरेदी हंगामाचा आतापर्यंत 1.22 कोटींहून अधिक शेतकऱ्यांना फायदा झाला आहे ज्यामध्ये एमएसपी प्रमाणे 1,71,000 कोटी रुपये थेट शेतकर्यांच्या खात्यात हस्तांतरित केले गेले.
खरेदी प्रक्रिया विनाअडथळा करण्यासाठी पुरेशी व्यवस्था असेल हे सरकारने हे सुनिश्चित केले आहे . खरेदी केलेल्या तांदळाबरोबरचं तांदूळ वितरण व्यवस्था देखील प्रगतीपथावर आहे आणि 830 एलएमटी धानाच्या  खरेदी बरोबर, 19.06.2023 पर्यंत केंद्रीय भांडारमध्ये सुमारे 401 एलएमटी तांदूळ गोळा झाला आहे आणि आणखी 150 एलएमटी तांदूळ अद्याप गोळा होणे बाकी आहे. .
चालू रब्बी विपणन हंगाम  2023-24 दरम्यान गहू खरेदी देखील सुरळीतपणे सुरू आहे. चालू हंगामात 19.06.2023 पर्यंत गव्हाची प्रगतीशील खरेदी 262 एलएमटी आहे. जी गतवर्षीच्या एकूण 188 एलएमटीच्या तुलनेत 74 एलएमटीने जास्त आहे. सुमारे 21.29 लाख शेतकर्यांना याआधीच चालू असलेल्या गहू खरेदी हंगामाचा लाभ झाला आहे ज्यात सुमारे 55,680 कोटी रुपये एमएसपीचा समावेश आहे. पंजाब, मध्य प्रदेश आणि हरियाणा या तीन राज्यांकडून अनुक्रमे 121.27 एलएमटी, 70.98 एलएमटी आणि 63.17 एलएमटी ची खरेदी करण्यात आली असून या राज्यांनी खरेदीत प्रमुख योगदान दिले आहे.
गहू आणि धानाच्या एकत्रित खरेदीसाठी यावर्षी शेतकऱ्यांना गेल्या वर्षीच्या 2,05,896 कोटी रुपये देयकाच्या तुलनेत या वर्षी गहू आणि धानासाठी एमएसपी देयके एकत्रितपणे 2,26,829 कोटी रुपये इतकी आहे.
गहू आणि तांदूळाच्या सध्याच्या खरेदीमुळे, सरकारी अन्नधान्यांमध्ये पुरेसा अन्नधान्याचा साठा आहे. गहू आणि तांदूळ यांचा एकत्रित साठा 570 एलएमटी वर पोहोचला आहे ज्यामुळे देशाला अन्नधान्याच्या गरजा पूर्ण करण्यासाठी पुरेशी सोय उपलब्ध आहे.R.Aghor/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 59
पंतप्रधान कार्यालय
राष्ट्रीय हातमाग दिनी पंतप्रधानांकडून भारताच्या समृद्ध सांस्कृतिक विविधतेला अभिवादन
स्टार्टअप्सशी संबंध असलेल्या युवा वर्गाला हातमाग स्टार्ट अपविषयक भव्य स्पर्धेमध्ये सहभागी होण्याचे पंतप्रधानांचे आवाहन
पंतप्रधान नरेंद्र मोदी यांनी राष्ट्रीय हातमाग दिनी भारताच्या समृद्ध सांस्कृतिक विविधतेला आणि भारताच्या कलात्मक परंपरांची जोपासना करण्यासाठी काम करत असलेल्या सर्वांना अभिवादन केले आहे. स्टार्ट अप्सशी संबंधित युवा वर्गाने हातमागविषयक स्टार्टअप ग्रँड चॅलेंज या स्पर्धेत सहभागी होण्याचे देखील पंतप्रधानांनी आवाहन केले आहे.
पंतप्रधानांनी ट्वीट केले आहे;
“राष्ट्रीय हातमाग दिनी मी भारताच्या समृद्ध सांस्कृतिक विविधतेला आणि भारताच्या कलात्मक परंपरांची जोपासना करण्यासाठी काम करत असलेल्या सर्वांना अभिवादन करत आहे. #MyHandloomMyPride”
“विणकरांसाठी आपल्या कल्पना मांडण्याची आणि नवोन्मेषाची एक उत्तम संधी. स्टार्ट अप जगताशी संबंधित असलेल्या सर्व युवा वर्गाला यामध्ये सहभागी होण्याचे मी आवाहन करत आहे.
#MyHandloomMyPride
संरक्षण मंत्रालय
कोविड-19 चा प्रसार रोखण्यासाठी भारतीय हवाई दलाचे सहकार्य सुरूच
नवी दिल्ली, 26 मार्च 2020
देशभरात कोरोना विषाणूचा प्रसार रोखण्यासाठी भारतीय हवाई दल देखील सरसावले असून नागरी प्रशासनाला सर्वतोपरी सहकार्य केले जात आहे.
यासाठी भारतीय हवाई दलाने देशभरातील आपल्या महत्वाच्या तळांवर विलगीकरण सुविधा कक्ष स्थापन केले असून त्यांची क्षमता 200-300 रुग्ण इतकी आहे.
बेंगरूळूच्या कमांड या हवाई दलाच्या रुग्णालयात कोविड संसर्गाच्या चाचणीसाठी हवाई दलाची पहिली प्रयोगशाळा सुरु केली आहे. या प्रयोगशाळेमुळे, त्या प्रदेशातील संशयितांची चाचणी करण्याची क्षमता लक्षणीयरीत्या वाढली असून, त्यानुसार चाचणीचे निदान लगेच आल्यास, त्यानुसार उपचार करता येणार आहेत.
सध्याच्या परीस्थितीवर देखरेख ठेवण्यासाठी आणि लोकांना 24 तास कुठलीही मदत किंवा सहकार्य हवे असल्यास, हवाई दलाच्या मुख्यालयात आणि इतर कमांड मुख्यालयांमधेही एक पूर्णवेळ आपत्ती व्यवस्थापन कक्ष स्थापन करण्यात आला आहे.भारतीय हवाई दलाची विमाने लेह येथे वैद्यकीय औषध पुरवठा आणि तपासणीसाठी चंदिगड व दिल्ली येथे रक्ताचे नमुने पोहचवण्याचे काम करत आहेत.
कोविड-19 चा प्रसार रोखण्यासाठी सरकारने जारी केलेल्या सर्व उपाययोजना आणि निर्देशांचे पालन हवाई दलाच्या सर्व कार्यालयांमध्ये काटेकोरपणे केले जात आहे.
कोविड-19 चा सामना करण्याच्या या लढाईत, भारतीय हवाई दल सरकारच्या खांद्याला खांदा लावून उभे असून देशाला सर्वतोपरी सहकार्य करण्यास कटिबद्ध आहे.
B.Gokhale/R.Aghor/P.Malandkar
(Visitor Counter : 116
भारतीय स्पर्धा आयोग
कमिन्सद्वारे, मेरिटरचे संपूर्ण नियंत्रण संपादन करण्यास सीसीआयची मंजूरी
नवी दिल्ली, 15 मार्च 2023
भारतीय स्पर्धा आयोगाने  कमिन्सद्वारे, मेरिटरचे संपूर्ण नियंत्रण संपादन करण्यास मंजूरी दिली आहे. या संयोजनामध्ये कमिन्स इंक द्वारे मेरिटर, इंक.चे एकमेव अर्थात संपूर्ण नियंत्रण संपादन करणे समाविष्ट होते.
कमिन्स ही अमेरिकेतील कंपनी असून डिझेल, नैसर्गिक वायू, इलेक्ट्रिक आणि हायब्रीड पॉवरट्रेन तसेच पॉवरट्रेन-संबंधित घटकांचे डिझाइन, उत्पादन, वितरण, सेवा यामध्ये सक्रीय आहे.
मेरिटर ही अमेरिकेतील कंपनी असून, व्यावसायिक वाहन, वाहतूक आणि औद्योगिक क्षेत्रांसाठी एक्सेल, ब्रेक तसेच इतर घटकांचा ती पुरवठादार असल्याचे म्हटले जाते.
सीसीआयचा तपशीलवार आदेश लवकरच जारी केला जाईल.S.Bedekar/V.Ghode/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 58
विज्ञान आणि तंत्रज्ञान मंत्रालय
औषधी आणि सुगंधी वनस्पतींवर छायाचित्रण स्पर्धेची सीआयएमएपीची घोषणा
‘जाणून घ्या आपल्या औषधी वनस्पती आणि सुगंधी वनस्पती’  हा स्पर्धेचा विषय आहे
या स्पर्धेच्या माध्यमातून औषधी वनस्पतींच्या संवर्धनाचा संदेश देण्याचा सीयएमएपीलाचा उद्देश
नवी दिल्ली, 14 जून 2020
औषधी आणि सुगंधी वनस्पती यांनी नेहमीच समाजाचे लक्ष वेधून घेतले आहे. त्यापैकी काही अतिशय सुंदर आणि काही अतिशय दुर्मिळ असतात, सहजासहजी उपलब्ध होऊ शकत नाहीत. मानव आणि प्राणी यांच्या आरोग्य आणि कल्याणासाठी या वनस्पतींचे अंगभूत महत्त्व बऱ्याच वर्षांपासून आहे. त्याचवेळी, आपल्यापैकी बरेचजण या औषधी वनस्पतींच्या उपयोगीतेबाबत आणि वैद्यकीय वापराबाबत अनभिज्ञ आहेत. या वनस्पतींची उपयोगिता आणि त्यांच्या वैद्यकीय महत्त्वाबाबत जनजागृती करण्यासाठी, केंद्रीय औषधी आणि सुगंधी वनस्पती संस्थेने  औषधी आणि सुगंधी वनस्पतींबाबत छायाचित्रण स्पर्धेची घोषणा केली आहे. या स्पर्धेमधून, औषधी वनस्पतींच्या संवर्धनाचा संदेश सीआयएमएपी देणार आहे.
‘जाणून घ्या आपल्या औषधी वनस्पती आणि सुगंधी वनस्पती’  हा या छायाचित्रण स्पर्धेचा विषय आहे. विजेत्यांना प्रथम, द्वितीय आणि तृतीय क्रमांकांना अनुक्रमे रुपये 5000, रुपये 3000 आणि रुपये 2000 रोख रकमेचे पारितोषिक मिळणार आहे. या व्यतिरिक्त, 10 स्पर्धकांना 1000 रु. चे प्रोत्साहनात्मक पारितोषिक दिले जाणार आहे.
ही स्पर्धा सर्व नवोदित आणि व्यावसायिक भारतीय छायाचित्रकारांसाठी खुली ठेवण्यात आली आहे. प्रत्येक प्रवेशिकेसोबत तीन छायाचित्र सादर करता येतील. यामध्ये देशी वनस्पतींना प्राधान्य देण्यात येईल आणि सहज आढळणारी फळबागेची झाडे किंवा शोभेच्या वनस्पतींची छायाचित्रे टाळण्याची विनंती संस्थेच्या वतीने करण्यात आली आहे.
प्रत्येक छायाचित्रात वनस्पतीचे योग्य लॅटिन आणि स्थानिक भाषेचे नाव आणि त्याचे औषधी आणि सुगंधित महत्त्व सुमारे 20- 30 शब्दात नमूद केले पाहिजे. केवळ मूळ डिजिटल प्रतिमा स्वीकारल्या जातील परंतु, प्रवेशिकांसोबत ए 4 पृष्ठावर मुद्रित केलेल्या आणि अनमाऊंट केलेल्या रंगांच्या प्रिंट्ससह घ्याव्या लागतील. छायाचित्रांच्या डिजिटल प्रती 3 एमबी पेक्षा कमी नसाव्यात आणि कमीतकमी 300 डीपीआय रिझोल्युशन असावे. जेपीएजी किंवा टीआयएफएफ प्रकारात छायाचित्र असावे आणि त्याची दृष्य प्रतिमानता 1086 X 768 रिझोल्युशन असावे आणि लांबी 1086 पेक्षा अधिक नसावी. छायाचित्र पारितोषिक प्राप्त ठरले तर कालांतराने त्याची मूळ प्रत मागवली जाऊ शकते.
स्पर्धकांना ई-मेलद्वारे प्रवेशिका सादर करताना, संबंधित छायाचित्र त्यांनी स्वतःच काढले असल्याचे स्वघोषणापत्र सादर करावे लागणार आहे. छायाचित्राचे कॉपीराइट हे संबंधित छायाचित्रकाराचेच राहणार आहेत, परंतु, ते प्रदर्शित करण्याचे अधिकार सीआयएमएपीकडे असतील आणि औषधी आणि सुगंधी वनस्पतींबाबत जागृती, जाहिरात करताना त्याचा वापर प्रसिद्धी माध्यम म्हणून केला जाऊ शकतो.
सीएसआयआर- सीआयएमएपी, लखनऊचे संचालक यांनी नेमलेले परीक्षक विजेत्यांची निवड करतील. परीक्षकांचा निर्णय अंतिम राहील. सीएसआयआर-सीआयएमएपीच्या वार्षिक संमेलनात विजेत्यांची घोषणा करण्यात येईल.
डिजिटल छायाचित्र pc@cimap.res.in. या मेलवर पाठवावी. 30 जून 2020 ही स्पर्धेसाठी छायाचित्र सादर करण्याची शेवटची तारीख आहे. याबाबतच्या अधिक माहितीसाठी www.cimap.res.in या वेबसाइटला भेट देऊ शकता.
S.Thakur/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 981
संरक्षण मंत्रालय
संरक्षण उत्पादनात आत्मनिर्भरता
नवी दिल्ली, 20 मार्च 2023
आत्मनिर्भरतेला चालना देण्यासाठी, संरक्षण मंत्रालयाने चार सकारात्मक स्वदेशीकरण याद्या अधिसूचित केल्या आहेत ज्यात 411 प्रमुख शस्त्र प्लॅटफॉर्म/प्रणाली यांचा समावेश आहे ज्यात त्यांच्या निर्धारित कालमर्यादेनुसार आयात करण्यावर बंदी आहे. तसेच, संरक्षण मंत्रालयाने संरक्षण सार्वजनिक क्षेत्र उपक्रमाच्या संदर्भात तीन सकारात्मक स्वदेशीकरण याद्या देखील अधिसूचित केल्या आहेत, ज्यात 3,738 प्रमुख लाईन रिप्लेसमेंट युनिट्स/सब-सिस्टम/असेम्ब्ली/सब -असेम्ब्ली/घटक आणि सुटे भाग यांचा समावेश आहे ज्यात निर्धारित कालमर्यादेनुसार त्यांच्या आयातीवर बंदी आहे. तसेच, श्रीजन पोर्टलवर 26,000 हून अधिक संरक्षण वस्तू अपलोड केल्या गेल्या आहेत आणि स्वदेशीकरणासाठी उद्योगांना देऊ केल्या आहेत. स्वदेशीकरण ही एक गतिमान प्रक्रिया आहे. आत्तापर्यंत, 7,031 वस्तू आधीच स्वदेशी बनवल्या गेल्या आहेत, ज्या देशांतर्गत आणि जागतिक बाजारपेठेची पूर्तता करतात. डिसेंबर 2022 पर्यंतच्या उपलब्ध आकडेवारीनुसार, 2018-19 पासून संरक्षण आयात 46% वरून 36.7% पर्यंत कमी झाली आहे.
संरक्षण राज्यमंत्री अजय भट्ट यांनी आज राज्यसभेत राकेश सिन्हा यांना दिलेल्या लेखी उत्तरात ही माहिती दिली.
G.Chippalkatti/V.Joshi/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 107
भारतीय निवडणूक आयोग
भारतीय निवडणूक आयोगाने सुगम्य निवडणुकांसाठी नामवंत दिव्यांगांच्या पहिल्या राष्ट्रीय परिषदेचे केले आयोजन; विविध राज्यांमधून या नामवंतांचा प्रत्यक्ष आणि आभासी माध्यमातून सहभाग
मुख्य निवडणूक आयुक्त राजीव कुमार आणि निवडणूक आयुक्त अनुप चंद्र पांडे यांनी आज नवी दिल्लीतील आकाशवाणीच्या रंगभवन सभागृहात सुगम्य निवडणुकांसंदर्भात भारतीय निवडणूक आयोगाने आयोजित केलेल्या नामवंत दिव्यांगांच्या पहिल्या राष्ट्रीय परिषदेचे अध्यक्षस्थान भूषवले.
आपल्या भाषणात मुख्य निवडणूक आयुक्त राजीव कुमार म्हणाले की, भारतीय निवडणूक आयोग त्याच्या सर्व प्रक्रिया आणि कार्यामध्ये सुलभता आणून त्या मुख्य प्रवाहात आणण्यासाठी वचनबद्ध आहे. समारंभातील कलाकारांच्या अदम्य उत्साहाला दाद देत मुख्य निवडणूक आयुक्त कुमार म्हणाले की, दिव्यांगता म्हणजे अक्षमता असे मुळीच नाही. दिव्यांग व्यक्तींची आंतरिक क्षमता जोखण्यात आपली स्वतःची असमर्थता हेच खरे अपंगत्व आहे. आव्हान हे अपंगत्व नसून त्याबद्दल योग्य दृष्टीकोन विकसित करणे, सर्वांच्या गरजा लक्षात घेऊन प्रणालीची क्षमता विकसित करणे हे आहे.
निवडणूक सुलभ आणि सर्वसमावेशक बनवण्यासाठी भारतीय निवडणूक आयोगाने हाती घेतलेल्या विविध उपक्रमांचा उल्लेख करताना मुख्य निवडणूक आयुक्त म्हणाले की आपल्या निवडणुका अधिक समावेशक बनवण्यासाठी प्राप्त झालेल्या सूचनांचा भारतीय निवडणूक आयोग विचार करेल.
निवडणूक आयुक्त अनुप चंद्र पांडे म्हणाले की, या परिषदेसारख्या मंचामुळे आपल्या निवडणुका अधिक सुलभ आणि सर्वसमावेशक बनवण्यासाठी विचारमंथन आणि विचारांची देवाणघेवाण करण्याची संधी मिळते. सहभाग वाढवणे, सुविधा मजबूत करणे, दिव्यांगांच्या क्षमतांबाबत लोकांच्या धारणा तयार करणे आणि समान नागरिक म्हणून त्यांच्या आवाज समाविष्ट करणे हे त्यांच्या सामाजिक आणि आर्थिक एकात्मतेसाठी त्यांना इतर नागरिकांप्रमाणे मत प्रदर्शित करण्यासाठी मंच तयार करणे याकडे भारतीय निवडणूक आयोग लक्ष देईल यावर त्यांनी भर दिला.
मुख्य निवडणूक आयुक्त राजीव कुमार आणि निवडणूक आयुक्त अनुप चंद्र पांडे यांनी PwD अॅप 2.0 चे अनावरण केले, जे दिव्यांगांसाठी नोंदणीच्या प्रक्रियेपासून ते मतदानाच्या दिवशी पिक आणि ड्रॉप सुविधेचा लाभ घेण्यापर्यंत विविध सेवा - सुविधा देण्यासाठी हे मोबाइल अॅप अद्ययावत आवृत्ती आहे. PwD अॅपचा इंटरफेस स्क्रीन रीडर, टेक्स्ट टू स्पीच, दृश्यमानता वाढवणे, रंग समायोजन इत्यादी वैशिष्ट्यांसह प्रवेशयोग्य आणि वापरकर्त्यासाठी अनुकूल करण्यात आला आहे.
आयोगाने दिव्यांग आणि ज्येष्ठ नागरिकांबाबत निवडणूक कर्मचार्यांना संवेदनशील करण्यासाठी प्रशिक्षण मॉड्यूल देखील सुरू केले.
गृह मंत्रालय
आयुष्मान भारत डिजिटल अभियान सुरु केल्याबद्दल केंद्रीय गृह आणि सहकार मंत्री अमित शाह यांनी मानले पंतप्रधानांचे आभार
“देशातील नागरिकांना निरोगी, सुरक्षित आणि प्रतिष्ठेचे आयुष्य देण्यासाठी मोदी सरकार कटिबद्ध”
प्रधानमंत्री जनआरोग्य योजनेच्या यशानंतर, एबीडीएम अभियानातूही पंतप्रधानांची निरोगी भारताप्रतीची संवेदनशीलता व्यक्त
डिजिटल आरोग्य व्यवस्थेअंतर्गत सुरु झालेले हे डिजिटल अभियान माहितीचे आदानप्रदान करण्यासाठीचा सुलभ प्लॅटफॉर्म, ज्यातून एकाच क्लीकवर नागरिकांपर्यंत आरोग्य सुविधा पोचणार
नवी दिल्ली, 27 सप्टेंबर 2021
‘आयुष्मान भारत-डिजिटल अभियानाचा शुभारंभ केल्याबद्दल, केंद्रीय गृह आणि सहकार मंत्री, अमित शाह यांनी पंतप्रधानांचे आभार मानले आहे. याबद्दल केलेल्या ट्वीटमध्ये अमित शाह म्हणाले- “देशातील सर्व नागरिकांना आरोग्य, सुरक्षा आणि प्रतिष्ठेचे आयुष्य देण्यासाठी मोदी सरकार कटिबद्ध आहे. याच दिशेने आज ‘आयुष्मान भारत-डिजिटल अभियानाचा शुभारंभ केल्याबद्दल मी पंतप्रधान नरेंद्र मोदी यांचे आभार मानतो.”
प्रधानमंत्री जनआरोग्य योजना यशस्वी झाल्यानंतर आता ‘आयुष्मान भारत-डिजिटल अभियान सुरु केले असून यातून पंतप्रधानांची निरोगी भारताच्या निर्मितीसाठीची कटिबद्धताच व्यक्त होते. डिजिटल आरोग्य व्यवस्थेचा भाग म्हणून सुरु करण्यात आलेल्या ‘आयुष्मान भारत-डिजिटल अभियानामुळे’ देशात आरोग्य विषयक माहितीचे आदानप्रदान करण्यासाठी एक सुलभ ऑनलाईन प्लॅटफॉर्म निर्माण झाला असून, त्याद्वारे, एका क्लिकवर नागरिकांना आरोग्य सुविधा उपलब्ध होणार आहेत.”, असेही गृहमंत्री शाह यांनी म्हटले आहे.S.Tupe/R.Aghor/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
पंतप्रधान कार्यालय
बीडब्लूएफ जागतिक बॅडमिंटन अजिंक्यपद स्पर्धेत कांस्यपदक जिंकल्याबद्दल पंतप्रधानांनी केले एच. एस प्रणॉयचे अभिनंदन
बीडब्लूएफ जागतिक बॅडमिंटन अजिंक्यपद स्पर्धेत पुरुष एकेरीचे कांस्यपदक जिंकल्याबद्दल एच. एस प्रणॉयचे पंतप्रधान नरेंद्र मोदी यांनी आज अभिनंदन केले.
पंतप्रधानांनी एक्सवर पोस्ट केले :
"बीडब्लूएफ जागतिक बॅडमिंटन अजिंक्यपद स्पर्धेत एच. एस. प्रणॉयची शानदार कामगिरी! कांस्य पदक जिंकल्याबद्दल त्याचे अभिनंदन.
या संपूर्ण स्पर्धेत त्याचे कौशल्य आणि मेहनत यामुळे त्याच्या चमकदार कामगिरीचे दर्शन घडले. बॅडमिंटन प्रेमींसाठी तो खऱ्या अर्थाने प्रेरणास्थान आहे."
अर्थ मंत्रालय
प्राप्तीकर विभागाने नाशिकमध्ये तपासणी मोहीम राबविली
नवी दिल्ली, 25 ऑक्टोबर 2021
नाशिकमध्ये बांधकाम व्यवसायात असलेल्या विशेषतः जमीन संकलनाचे व्यवहार करणाऱ्या एका व्यक्तीच्या प्रकरणासंदर्भात प्राप्तीकर विभागाने 21 ऑक्टोबर 2021 रोजी तपास आणि जप्तीची मोहीम राबविली.
तपासणी तसेच जप्ती कारवाई दरम्यान जमिनीचे करारनामे, नोटराईज्ड कागदपत्रे आणि मालमत्ता संपादनासाठी मोठ्या प्रमाणात रोख रकमेचे हस्तांतरण दर्शविणारे इतर दस्तावेज अशी अनेक संशय निर्माण करणारी कागदपत्रे आढळून आल्यानंतर ती ताब्यात घेण्यात आली. घटनास्थळी असलेले संगणक तसेच मोबाईल फोन यांच्या नोंदींमध्ये देखील या व्यवहारांची पुष्टी करणारे डिजिटल पुरावे मिळाले आहेत.
तसेच, विविध खासगी लॉकर्स मध्ये मोठ्या प्रमाणात बेहिशेबी रोख रक्कम आढळून आली. आतापर्यंत, 23.45 कोटी रुपयांची बेहिशेबी रोख रक्कम जप्त करण्यात आली आहे. एक लॉकर प्रतिबंधात्मक आदेशाअंतर्गत सील करण्यात आला आहे.
जमिनीच्या मोठ्या पट्ट्यांच्या खरेदीसाठी बेहिशेबी उत्पन्नाची गुंतवणूक करणाऱ्या मुख्य व्यक्तींचा देखील या प्रकरणी शोध घेण्यात येत आहे. यापैकी बहुतांश व्यक्ती महाराष्ट्रातील पिंपळगाव बसवंत भागात कांदा आणि इतर नगदी पिकांचा घाऊक व्यापार करणाऱ्या आहेत. या व्यापाऱ्यांनी मालमत्तेत गुंतवणूक करण्यासाठी मोठ्या प्रमाणावर रोख रकमा हस्तांतरित केल्याच्या नोंदींसह गुन्ह्याची शक्यता दर्शविणारी इतर कागदपत्रे या तपासणीत आढळून आली आणि ती जप्त करण्यात आली. या तपासात अनेक बँकांची लॉकर्स सापडली असून ती सील करण्यात आली आहेत.
प्राप्तीकर विभागाच्या या तपासणी मोहिमेतून आतापर्यंत 100 कोटींहून अधिक बेहिशेबी उत्पन्न समोर आले आहे. या तपासणी मोहिमेत मिळालेले पुरावे तपासले जात असून या प्रकरणी पुढील चौकशी प्रगतीपथावर आहे.
M.Chopade/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
पंतप्रधान कार्यालय
पंतप्रधानांचे प्रधान सचिव म्हणून नृपेंद्र मिश्रा यांनी पद त्याग
(नवी दिल्ली, 30 ऑगस्ट 2019
पंतप्रधानांचे प्रधान सचिव नृपेंद्र मिश्रा यांनी त्यांचा कार्यकाळ पूर्ण झाल्यामुळे पदत्यागाचा निर्णय घेतला. पंतप्रधानांनी त्यांना दोन आठवडे कार्यकाळ वाढविण्याची विनंती केली होती .
पंतप्रधानांनी पी एम कार्यालयाचे विशेष अधिकारी म्हणून पी. के. सिन्हा सेवानिवृत्त यांची नियुक्ती केली आहे.
एका निवेदनात नृपेंद्र मिश्रा म्हणाले :
“माननीय पंतप्रधान नरेंद्र मोदी यांच्या नेतृत्वात देशाची सेवा करणे हा एक विशेषाधिकार आहे. या संधीबद्दल आणि त्यांनी माझ्यावर दाखविलेल्या विश्वासाबद्दल मी त्यांचे मनापासून आभार मानतो.
या समाधानकारक प्रवासासाठी मी माझा प्रत्येक तास कामासाठी खर्ची केला आहे आणि त्याचा आनंद घेतला आहे. यानंतरचा कार्यकाळ मी सार्वजनिक कार्यांसाठी आणि राष्ट्रीय हितासाठी समर्पित करीन. यासाठी आता पुढे जाण्याची वेळ आली आहे.
मी, सरकारी, बिन सरकारी सहकाऱ्यांचे, मित्रांचे आणि माझ्या कुटुंबाचे आभार मानतो. पंतप्रधान नरेंद्र मोदी, यांनी स्वतःच्या नेतृत्वाने देशाला उज्ज्वल भविष्याकडे नेले आहे.”
B.Gokhale/P.Kor
पंतप्रधान कार्यालय
सागर आणि निसर्गासमोर पंतप्रधान नतमस्तक, सागरावर पंतप्रधान नरेंद्र मोदी यांचे भावपूर्ण काव्य
नवी दिल्ली, 14 ऑक्टोबर 2019
भारत-चीन यांच्यातल्या दुसऱ्या अनौपचारिक शिखर परिषदेसाठी पंतप्रधान नरेंद्र मोदी मामल्लपूरम येथे असताना समुद्रकिनारी फेरफटका मारतेवेळी त्यांना काव्य स्फुरले.
‘हे सागर तुझे प्रणाम’ या शीर्षकाच्या या काव्यात पंतप्रधानांचा सागराशी असलेला भावपूर्ण बंध प्रतीत होत आहे.
@narendramodi या आपल्या ट्विटरहॅन्डलवर पंतप्रधानांनी आपली कविता जनतेसाठी शेअर केली आहे.
B.Gokhale/N.Chitale/P.Malandkar
(Visitor Counter : 43
रेल्वे मंत्रालय
दिल्ली-मुंबई आणि दिल्ली-हावडा रेल्वेमार्गासाठी  "कवच" निविदा मंजूर करण्यात आल्या
कवच ही स्वदेशी विकसित केलेली ऑटोमॅटिक ट्रेन प्रोटेक्शन  प्रणाली आहे. कवच ही एक उच्च तंत्रज्ञानाने युक्त अशी एक प्रणाली आहे, ज्याला सर्वोच्च पातळीचे सुरक्षा प्रमाणपत्र आवश्यक आहे. कवच विशिष्ट वेग मर्यादेत रेल्वे चालवण्यासाठी लोको पायलटला मदत करते आणि खराब हवामानात रेल्वेला सुरक्षितपणे धावण्यास मदत करते. कवच आतापर्यंत 1465 किमी मार्गावर आणि 121 लोकोमोटिव्ह दक्षिण मध्य रेल्वेवर  तैनात केले गेले आहे. दिल्ली-मुंबई आणि दिल्ली-हावडा रेल्वेमार्गासाठी  कवच निविदा मंजूर करण्यात आल्या आहेत आणि या मार्गांवर काम सुरू आहे. भारतीय रेल्वे यासाठी विस्तृत प्रकल्प अहवाल  आणि आणखी 6000 किलोमीटर मार्गासाठी साठी तपशीलवार अंदाज तयार करत आहे.
कवच च्या अंमलबजावणीसाठी आतापर्यंत 351.91 कोटी रुपये खर्च करण्यात आले आहेत. कवचच्या स्टेशन उपकरणासह रेल्वे रूळसाठीच्या तरतुदीची किंमत अंदाजे 50 लाख रुपये प्रति किलोमीटर आहे. गाडीवर कवच उपकरण बसवण्यासाठी अंदाजे 70 लाख रुपये प्रति लोको खर्च आहे. सध्या तीन भारतीय ओईएम कंपन्या कवचसाठी मंजूर केल्या आहेत. कवचची क्षमता आणि त्याची अंमलबजावणी वाढविण्यासाठी आणखी वेंडर्सचा शोध घेण्याचे प्रयत्न केले जात आहेत.
रेल्वे मंत्री अश्विनी वैष्णव यांनी आज राज्यसभेत एका प्रश्नाच्या लेखी उत्तरात ही माहिती दिली.